b"\n_START_ARTICLE_\nNutaci\xc3\xb3\n_START_PARAGRAPH_\nLa nutaci\xc3\xb3 \xc3\xa9s una lleugera oscil\xc2\xb7laci\xc3\xb3 (com un moviment de caboteig) de l'eix de rotaci\xc3\xb3 d'un planeta._NEWLINE_En el cas de la Terra, la nutaci\xc3\xb3 \xc3\xa9s provocada per l'atracci\xc3\xb3 diferencial del Sol i de la Lluna sobre el bombament equatorial de la Terra. El seu efecte se superposa al moviment de precessi\xc3\xb3 i es manifesta com una petita oscil\xc2\xb7laci\xc3\xb3 c\xc3\xb2nica de base el\xc2\xb7l\xc3\xadptica sobre la posici\xc3\xb3 mitjana de l'eix terrestre. Es compon de diverses oscil\xc2\xb7lacions superposades, per\xc3\xb2 la m\xc3\xa9s important provoca que els pols de la Terra es desplacin uns nou segons d'arc cada 18,6 anys._NEWLINE_La nutaci\xc3\xb3 va ser descoberta el 1728 per l'astr\xc3\xb2nom angl\xc3\xa8s James Bradley. Fins 20 anys m\xc3\xa9s tard, no es va saber que la causa del moviment era l'atracci\xc3\xb3 gravitat\xc3\xb2ria de la Lluna combinada amb la del Sol."